माननीय मुख्यमंत्री जी द्वारा स्वतंत्रता दिवस 2011 के अवसर पर की गई घोषणा के अनुरूप प्रदेश में 09 राजस्व जिलों का गठन किया गया। इन्हीं 09 जिलों में से एक कोण्डागांव जिला है जो दिनांक 01 जनवरी 2012 को अस्तित्व में आया। यह राजस्व जिला अपनी अनुपम प्राकृतिक सम्पदा एवं विभिन्न प्रकार के परम्परागत शिल्पों का उद्गम है । सम्पूर्ण कोण्डागांव जिला कुल 368783 हेक्टेयर मे फैला हुआ है । यह उत्तर में कांकेर एवं धमतरी, पूर्व में बस्तर, पश्चिम में नारायणपुर तथा दक्षिण में दंतेवाडा जिले को स्पर्श करता है।